**ЗДРАВЕН ПРОТОКОЛ**

**за СИК в Република Гърция**

**Указания за гласоподавателите:**

* В изборното помещение **не се допускат гласоподаватели без маска**, покриваща устата и носа. *Шлемове, шалове и др. не заместват маската.* **Препоръчително** е ползването на 2 маски, една върху друга, една медицинска и една текстилна.
* При влизане в помещението за гласуване **член на СИК ще измери температурата Ви и ще следи за проява на симптоми** - хрема, кашлица и др. *При констатация на такива се свиква СИК за вземане на мерки и решение на комисията.*
* При влизане в изборното помещение гласоподавателите се приканват да дезинфекцират ръцете си **или** да си поставят **еднократни** **лични** **ръкавици** пред член на СИК, отговарящ за входа.
* **ГЛАСУВАНЕ**:
* вземете химикалка от кутията „чисти химикалки“ на входа (*можете да ползвате и лична химикалка, пишеща със син цвят*);
* ако не фигурирате в избирателния списък, попълвате Декларация по чл. 33, ал.2 от Избирателния кодекс на указаното място; ще получите конкретни указания от член на СИК как да го направите;
* поставяте попълнената декларация на указаното място и поставяте личната си карта/паспорт на масата пред Секционната избирателна комисия *(не се подава от ръка в ръка)*;
* получавате бюлетина и отивате в кабината за гласуване;
* в кабината за гласуване попълвате бюлетината със знак „Х“ или „V“;
* след излизане от кабината за гласуване подавате сгънатата бюлетина на член на СИК, който поставя печат и откъсва отрязък, съгласно указанията на ЦИК, и Ви я подава. Пускате бюлетината в урната, подписвате се в избирателния списък, взимате документа си за самоличност;
* връщате химикалката в кутията „ползвани химикалки“ и напускате изборното помещение.
* Гласоподавателите спазват **дистанция минимум 2 метра от членовете на СИК** в изборното помещение!
* При струпване на желаещи за гласуване **пред СИК,** моля стриктно **спазвайте разстояние от минимум 1,5 метра** и всички други противоепидемични мерки, валидни за конкретния регион.
* Не се допускат повече от **2 (двама) гласоподаватели едновременно** в изборното помещение!
* Гръцките здравни служби ***препоръчват*** на всички гласоподаватели да си направят бърз тест за Ковид-19, преди да посетят изборното помещение. Това е Ваше лично решение и отговорност. Ако сте си направили бърз тест за Ковид-19 преди да дойдете да гласувате, ***препоръчваме*** да представите резултата от теста на член на СИК, отговарящ за входа на Избирателната секция.